Eesti lugu keskendub 2007 aasta sügishooaja esimeses saates ühele eesti nimekamale ajaloolasele Sulev Vahtrele.    Sulev Vahtre (7. juuli 1926 - 31. august 2007) uuris eesti ajalugu, eriti muinas- ja keskaega, samuti agraar- ning kultuuriajalugu ning keskaegseid kroonikaid. Ta oli kauaaegne Tartu Ülikooli professor.    Vahtre käe all jätkati taasiseseisvunud Eestis kunagi okupatsiooni tõttu katkenud "Eesti ajaloo" sarja avaldamist. 1997. aastal autasustas president Lennart Meri teda Riigivapi III klassi teenetemärgiga. Tema kirjutatud teostest tuntuim on "Muinasaja loojang Eestis. Vabadusvõitlus 1208-1227" (1990). Vahtre tööd on tuntud ka väljaspool kodumaad.    8. septembril kuuleb saadet, mis oli esmakordselt eetris 8.07.2006 ning lindistatud ajaloolase 80. sünnipäeva eel. Vahtre räägib oma elust ja  tööst, sellest, kuidas temast ajaloolane sai ning kuidas oli võimalik töötada nõukogude võimu ajal.    Saade on eetris 8.09.2007 kell 13.05.